b'\n_START_ARTICLE_\nLetalski center Maribor\n_START_SECTION_\nEASA Letalski servis\n_START_PARAGRAPH_\nLCM ima v sklopu svoje organizacije tudi svoj letalski servis: Aero center Maribor d.o.o. AMO SI.145.15 (Approved Maintenance Organization) je poobla\xc5\xa1\xc4\x8dena organizacija za vzdr\xc5\xbeevanje letal do 5700 kg v skladu z evropskimi predpisi: EASA (European Aviation Safety Agency) Part 145 za bazno in linijsko vzdr\xc5\xbeevanje. Servis vzdr\xc5\xbeuje vsa klubska letala, privatna slovenska letala in veliko letal iz sosednjih dr\xc5\xbeav.\n_START_SECTION_\nVI. \xc4\x8cas uveljavitve reform EU 2013-\n_START_PARAGRAPH_\nLCM se je aktivno prenovil v smislu zakonodaje in sledenju uredbam novo ustanovljene EASE (European Aviation Safety Agency)- Evropske agencije za varnost v letalstvu. Piloti so menjali licence. EASA je doprinesla k kvaliteti delovanja, prvi\xc4\x8d v letalski zgodovini smo postali enakopravni velikim evropskim de\xc5\xbeelam, \xc4\x8deprav enakopravnost zahteva dodatna finan\xc4\x8dna sredstva za urejanje vseh potrebnih dokumentov, elaboratov, programov \xc5\xa1olanja in pla\xc4\x8dila odgovornih oseb. LCM je na vseh mo\xc5\xbenih podro\xc4\x8djih s svojimi strokovnimi kadri pridobil programe \xc5\xa1olanja po predpisih EASA in vzpostavil svoj ATO - Odobreno organizacijo za uposabljanje in obdr\xc5\xbeal svoj arzenal \xc5\xa1olanja neokrnjen. Pri\xc4\x8dela so se vlaganja v sodobnej\xc5\xa1o avioniko z GNSS sistemi, PFD in HSI. Potrebna so \xc5\xa1e znatna vlaganja v sodobnej\xc5\xa1o avioniko za zadostitev uredbi PBN Performance Base Navigation, IFR opremo in prilaganja mlaj\xc5\xa1emu \xc4\x8dlanstvu, ki ho\xc4\x8dejo vi\xc5\xa1jo kvaliteto letenja, stekleni kokpit, licence in ratinge. V prihodnosti bo odlo\xc4\x8dilno vplivala uvedba ADS-B tehnologije na pove\xc4\x8danje pregleda nad situacijo in dostopnost informacij pilotu preko touchscreena o: prometu (kje so drugi zkrakoplovi in njihova: vi\xc5\xa1ina, smer letnja, hitrost in oddaljenost), vremenu (radarska slika, aktualne napovedi, opozorila) in statusu zra\xc4\x8dnega prostora (NOTAM sporo\xc4\x8dila, za\xc4\x8dasne omejitve, aktivne voja\xc5\xa1ke zone). Cilj je tudi nabava naprave EASA FNPT II za ME/IR in ME/SE. Glede flote pa je cilj \xc4\x8dim bolj poenotiti tipe letal in imeti samo enega proizvajalca ter upokojitev vseh ostalih letal, ki ne ustrezajo EASA zakonodaji in so finan\xc4\x8dno nedonosna. Motorje Lycoming in Continental se po\xc5\xa1ilja na obnovo izklju\xc4\x8dno v ZDA in ne evrospkim podizvajalcem. Prihodnost temelji na motorjih IO-360, IO-390 in IO-540 (I-Injected, O-Opposed Cylinders) z indirektnim vbrizgom v sesalni vod, Lycoming ostaja dominanten na podro\xc4\x8dju robustnosti in letalske prisnosti. Uplinja\xc4\x8di se zaradi svoje centralne priprave zmesi in neenakomerne dobave valjem poslavljajo iz uporabe z izjemo motorja O-235 za katerega \xc5\xa1e ni stekel postopek certifikacije nadomestnega sodobnega injektorskega motorja. Letenje znotraj \xc5\xa0engenskih meja EU je svobodno. Vsaka sekcija kluba je ekonomsko lo\xc4\x8dena od druge. V LCM so v obdobju po uveljavitvi evropske zakonodaje za\xc4\x8deli prihajati \xc4\x8dlani iz celotne Slovenije, nekaj jih je tudi iz slovenske prestolnice, poleg tega pa tudi u\xc4\x8denci iz sosednjih dr\xc5\xbeav, celo \xc5\xa0vice in Nem\xc4\x8dije ter Bli\xc5\xbenjega vzhoda. V klub jih je privabila organiziranost, dobri pogoji letenja in kvaliteta \xc5\xa1olanja ter dejstvo, da smo od uvedbe zakonodaje EASA zanimivi za vse, ki \xc5\xbeelijo leteti v zra\xc4\x8dnem prostoru EU. Motorno letenje, ki je v Letalskem centru Maribor tradicionalno najbolj v ospredju je v zadnjem \xc4\x8dasu pridobilo na pomenu, saj se najbolj sklada potrebam sodobnega \xc4\x8dloveka 21 stoletja in ima najve\xc4\x8dje prakti\xc4\x8dne transportne prednosti ter kot edino omogo\xc4\x8da mladim nadgradnjo v karierno letalsko pot. LCM se je utrdil kot vodilni slovenski aeroklub po \xc5\xa1tevilu \xc4\x8dlanov, kot tudi po svoji strokovnosti. Letno se v LCM odleti okoli 3 500 ur in opravi 10 000 poletov. Aktivnih je okoli 180 \xc4\x8dlanov in \xc5\xa1tevilo se pove\xc4\x8duje.'